stanford-oval/wikipedia huggingface dataset:
พระราชกำหนดการบริหารราชการในสถานการณ์ฉุกเฉิน พ.ศ. 2548
บทบัญญัติ > อำนาจของนายกรัฐมนตรี

ในเขตท้องที่ที่มีการประกาศสถานการณ์ฉุกเฉินให้อำนาจหน้าที่ของรัฐมนตรี ในส่วนที่เกี่ยวกับการอนุญาต อนุมัติ สั่งการ บังคับบัญชา หรือช่วยในการป้องกัน แก้ไข ปราบปราม ระงับยับยั้งในสถานการณ์ฉุกเฉินหรือฟื้นฟูหรือช่วยเหลือประชาชน โอนมาเป็นอำนาจหน้าที่ของนายกรัฐมนตรีเป็นการชั่วคราว
ในสถานการณ์ฉุกเฉิน นายกรัฐมนตรีมีอำนาจดังต่อไปนี้ (มาตรา 9)
ประกาศเคอร์ฟิว
ห้ามการชุมนุมหรือมั่วสุม หรือยุยงให้เกิดความไม่สงบ
ห้ามการเสนอข่าว การจำหน่าย หรือทำให้แพร่หลายซึ่งหนังสือ สิ่งพิมพ์ หรือสื่ออื่นใดที่มีข้อความอันอาจทำให้ประชาชนเกิดความหวาดกลัว หรือเจตนาบิดเบือนข้อมูลข่าวสารทำให้เกิดความเข้าใจผิดจนกระทบต่อความมั่นคงของรัฐหรือความสงบเรียบร้อยหรือศีลธรรมอันดีของประชาชน ทั้งในเขตพื้นที่ที่ประกาศสถานการณ์ฉุกเฉินหรือทั่วราชอาณาจักร
ห้ามหรือกำหนดเงื่อนไขการใช้เส้นทางคมนาคมหรือการใช้ยานพาหนะ
ห้ามการใช้อาคาร หรือเข้าไปหรืออยู่ในสถานที่หนึ่ง
ให้อพยพประชาชนออกจากพื้นที่ที่กำหนด หรือห้ามผู้ใดเข้าไปในพื้นที่ที่กำหนด
ในสถานการณ์ฉุกเฉินที่มีความร้ายแรง นายกรัฐมนตรียังมีอำนาจดังต่อไปนี้ (มาตรา 11)
ประกาศให้พนักงานเจ้าหน้าที่มีอำนาจจับกุมและควบคุมตัวบุคคลที่สงสัยว่าจะเป็นตัวการ ผู้ใช้ ผู้โฆษณา หรือผู้สนับสนุนให้เกิดสถานการณ์ฉุกเฉิน
ประกาศให้พนักงานเจ้าหน้าที่มีอำนาจออกคำสั่งเรียกบุคคลมารายงานตัวต่อพนักงานเจ้าหน้าที่ หรือมาให้ถ้อยคำ หรือส่งมอบหลักฐานที่เกี่ยวเนื่องกับสถานการณ์ฉุกเฉิน ออกคำสั่งยึดหรืออายัดอาวุธ หรือวัตถุต้องสงสัยอื่น
ประกาศให้พนักงานเจ้าหน้าที่มีอำนาจ
ออกคำสั่งตรวจค้น รื้อ ถอน หรือทำลายซึ่งอาคารหรือสิ่งปลูกสร้าง หรือสิ่งกีดขวาง
ตรวจสอบจดหมาย หรือการสื่อสารด้วยวิธีการอื่นใด ตลอดจนการสั่งระงับหรือยับยั้งการติดต่อหรือการสื่อสาร
สั่งห้ามมิให้พลเมืองไทยออกไปนอกราชอาณาจักร หรือให้คนต่างด้าวออกไปนอกราชอาณาจักร
ประกาศห้ามมิให้กระทำการใด ๆ  หรือสั่งให้กระทำการใด ๆ เท่าที่จำเป็นแก่การรักษาความมั่นคงของรัฐ ความปลอดภัยของประเทศ หรือความปลอดภัยของประชาชน
ประกาศให้การซื้อ ขาย ใช้ หรือมีไว้ในครอบครองซึ่งอาวุธ หรือวัสดุอุปกรณ์อย่างหนึ่งอย่างใดซึ่งอาจใช้ในการก่อความไม่สงบหรือก่อการร้ายต้องรายงาน หรือได้รับอนุญาตจากพนักงานเจ้าหน้าที่ หรือปฏิบัติตามเงื่อนไขที่นายกรัฐมนตรีกำหนด
ออกคำสั่งให้ใช้กำลังทหารช่วยระงับเหตุการณ์ร้ายแรง หรือควบคุมสถานการณ์ให้เกิดความสงบโดยด่วน
สำหรับกระบวนการจับกุมและควบคุมตัวบุคคล ให้พนักงานเจ้าหน้าที่ดำเนินการร้องขอต่อศาล หากศาลอนุญาตก็ให้พนักงานเจ้าหน้าที่มีอำนาจจับกุมและควบคุมตัวได้ไม่เกิน 7 วัน และต้องควบคุมตัวไว้ในสถานที่ที่กำหนดซึ่งไม่ใช่สถานีตำรวจ ที่คุมขัง ทัณฑสถาน หรือเรือนจำ แต่จะปฏิบัติต่อบุคคลนั้นในลักษณะเป็นผู้กระทำผิดมิได้ และสามารถร้องขอต่อศาลเพื่อขยายระยะเวลาการควบคุมตัวต่อได้อีก คราวละ 7 วัน   แต่รวมระยะเวลาทั้งหมดต้องไม่เกินกว่า 30 วัน ปิยบุตร แสงกนกกุล เห็นว่า หากพนักงานเจ้าหน้าที่ปฏิบัติตาม "ประกาศตามาตรา ๑๑ ของพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘" ลงวันที่ 20 กรกฎาคม 2548 ได้ก็น่าจะเป็นหลักประกันให้แก่บุคคลที่ถูกควบคุมตัวได้ดีระดับหนึ่ง
บทบัญญัติ > ความรับผิด และบทลงโทษ

ผู้เสียหายจากการกระทำของพนักงานเจ้าหน้าที่ปฏิบัติหน้าที่ตามพระราชกำหนดนี้ไม่สามารถฟ้องคดียังศาลปกครองได้ และเจ้าหน้าที่ไม่ต้องรับผิด "เนื่องจากการปฏิบัติหน้าที่ในการระงับหรือป้องกันการกระทำผิดกฎหมาย หากเป็นการกระทำที่สุจริต ไม่เลือกปฏิบัติ และไม่เกินสมควรแก่เหตุ หรือไม่เกินกว่ากรณีจำเป็น" ผู้ได้รับความเสียหายมีสิทธิที่จะเรียกร้องค่าเสียหายจากทางราชการตามกฎหมายว่าด้วยความรับผิดทางละเมิดของเจ้าหน้าที่ (มาตรา 17)
ผู้ฝ่าฝืนข้อกำหนด ประกาศ หรือคำสั่งที่ออกตามกฎหมายนี้ต้องระวางโทษจำคุกไม่เกิน 2 ปี หรือปรับไม่เกิน 40,000 บาทหรือทั้งจำทั้งปรับ (มาตรา 18)
การประกาศใช้กฎหมาย

จนถึง พ.ศ. 2563 มีการประกาศใช้กฎหมายดังกล่าวรวม 8 ครั้ง ครั้งแรกคือ การประกาศใช้ในท้องที่จังหวัดนราธิวาส จังหวัดปัตตานีและจังหวัดยะลา ตั้งแต่วันที่ 20 กรกฎาคม 2548 ซึ่งมีการขยายระยะเวลาเรื่อยมาจนถึงปัจจุบัน (ในปี 2562 มีการลดพื้นที่อำเภอศรีสาคร จังหวัดนราธิวาส)
ครั้งล่าสุด มีการประกาศใช้เมื่อวันที่ 26 มีนาคม 2563 ในการระบาดทั่วของไวรัสโคโรนาในประเทศไทย พ.ศ. 2563 ซึ่งเป็นครั้งแรกที่มีการประกาศใช้กับสถานการณ์โรคระบาด และเป็นครั้งแรกที่ประกาศใช้กฎหมายดังกล่าวทั่วราชอาณาจักร มีการเปรียบเทียบพระราชกำหนดนี้กับพระราชบัญญัติโรคติดต่อ พ.ศ. 2558 ซึ่งหลายฝ่ายเสนอว่าควรยกเลิกพระราชกำหนดฯ แล้วใช้อำนาจตามกฎหมายดังกล่าวแทน โดยมีความเหมือนและแตกต่างกัน ดังนี้
| ข้อเหมือน | ข้อต่าง |
| --- | --- |
 การกักตัวหรือควบคุมตัวบุคคล  การเข้าออก ตรวจค้นเคหสถาน  การสั่งห้ามใช้อาคาร หรืออยู่ในสถานที่ที่กำหนด  การสั่งห้ามใช้เส้นทางคมนาคมหรือยานพาหนะที่กำหนด:  เคอร์ฟิว  คำสั่งห้ามชุมนุมหรือมั่วสุม  ตรวจสอบหรือยับยั้งการสื่อสาร  การอพยพประชาชนออกจากพื้นที่ที่กำหนด  การยกเว้นความรับผิดของพนักงานเจ้าหน้าที่
ในวันที่ 23 กันยายน พ.ศ. 2565 ที่ประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 มีมติยกเลิก พรก.ฉุกเฉินฯ เพื่อควบคุมการระบาดของโรคโควิด-19 ทั่วประเทศ โดยกลับไปใช้พระราชบัญญัติโรคติดต่อ พ.ศ. 2558 ในการดูแลสถานการณ์ดังกล่าว โดยจะมีผลตั้งแต่วันที่ 1 ตุลาคม พ.ศ. 2565 เป็นต้นไป และได้ประกาศในราชกิจจานุเบกษาเมื่อวันที่ 29 กันยายนปีเดียวกัน ทั้งนี้ ประกาศสถานการณ์ฉุกเฉินที่มีความร้ายแรงในเขตท้องที่จังหวัดชายแดนภาคใต้ ยังคงมีผลใช้บังคับอยู่ต่อไป
อนึ่ง ระหว่างวันที่ 15–22 ตุลาคม 2563 มีการประกาศสถานการณ์ฉุกเฉินที่มีความร้ายแรงในพื้นที่กรุงเทพมหานคร โดยประยุทธ์ จันทร์โอชาอ้างเหตุขวางขบวนเสด็จฯ ในวันที่ 14 ตุลาคม 2563 นอกจากนี้ยังใช้อำนาจตามกฎหมายดังกล่าวสลายการชุมนุมที่แยกปทุมวันในวันที่ 16 ตุลาคม
ข้อวิจารณ์

ปิยบุตร แสงกนกกุล อาจารย์คณะนิติศาสตร์ มหาวิทยาลัยธรรมศาสตร์ วิจารณ์แบ่งเป็นประเด็นต่าง ๆ ประกอบด้วย ประเด็นการออกพระราชกำหนด เขาเห็นว่าการอ้างเหตุระเบิดในจังหวัดยะลา พ.ศ. 2548 สามารถใช้กฎหมายอื่นแก้ไขได้ และรัฐบาลควรออกพระราชกำหนดสำหรับสถานการณ์ฉุกเฉินในพื้นที่ 3 จังหวัดชายแดนภาคใต้เท่านั้น มิใช่ออกเป็นกฎหมายกลางสำหรับใช้ทั่วประเทศ ประเด็นระยะเวลาประกาศสถานการณ์ฉุกเฉิน เขาเห็นว่าการให้นายกรัฐมนตรีครั้งละไม่เกิน 3 เดือนนานเกินไป และเป็นอำนาจของฝ่ายบริหารอย่างเดียวโดยไม่ต้องผ่านความเห็นชอบของรัฐสภา สำหรับประเด็นการตัดอำนาจของศาลปกครอง เขาสันนิษฐานผู้ร่างอาจเกรงกลัวมาตรการชั่วคราวของศาลปกครองที่ทำให้การบังคับใช้กฎหมายสะดุด หรือต้องการหลบเลี่ยงการตรวจสอบการใช้อำนาจโดยองค์กรตุลาการ เขาเห็นว่า ในสถานการณ์ฉุกเฉินยอมให้มีการผ่อนปรนลดขั้นตอนการตรวจสอบก่อนการใช้อำนาจ แต่ไม่ลดการตรวจสอบหลังการใช้อำนาจ
เชิงอรรถ

↑  ประกอบด้วยสภาผู้แทนราษฎรไทย ชุดที่ 22 และวุฒิสภาไทย ชุดที่ 8
ทางรถไฟสายเด่นชัย–เชียงราย–เชียงของ

| ทางรถไฟสายเด่นชัย–เชียงราย–เชียงของ |
| --- | --- |

การก่อสร้างอุโมงค์งาว เมื่อธันวาคม 2567
ข้อมูลทั่วไป
สถานะ: กำลังก่อสร้าง
เจ้าของ: การรถไฟแห่งประเทศไทย
ปลายทาง: เด่นชัย เชียงของ  เชียงแสน
เว็บไซต์: www.srt-denchai-chiangrai-chiangkhong.com
การดำเนินงาน
รูปแบบ: รถไฟระหว่างเมือง
ระบบ: รถไฟทางไกล  ของการรถไฟแห่งประเทศไทย
ผู้ดำเนินงาน: การรถไฟแห่งประเทศไทย  และบริษัทเอกชนในส่วน ของสถานีขนถ่ายสินค้า
ประวัติ
เปิดเมื่อ: เริ่มก่อสร้าง พ.ศ. 2565 เปิดบริการ พ.ศ. 2571
ข้อมูลทางเทคนิค
ระยะทาง: 323.1 กิโลเมตร (200.8 ไมล์)
จำนวนทางวิ่ง: ทางคู่
รางกว้าง: 1,000 mm (3 ft 3 3⁄8 in) มีเตอร์เกจ
ทางรถไฟสายชุมทางเด่นชัย–เชียงราย–เชียงของ เป็นหนึ่งในโครงการของการรถไฟแห่งประเทศไทย และเป็น 1 ใน 2 ส่วนต่อขยายของทางรถไฟสายเหนือ มีวัตถุประสงค์รองรับการเดินทางและขนส่งสินค้าภาคเหนือ รวมถึงรองรับศูนย์เปลี่ยนถ่ายสินค้าเชียงของที่กำลังก่อสร้างจะเชื่อมการค้าระเบียงเศรษฐกิจแนวเหนือ–ใต้จากไทยไปลาว จีน เวียดนาม และเขตเศรษฐกิจตามนโยบายของรัฐบาล เดิมมีกำหนดการสร้างในปี พ.ศ. 2560 แต่เลื่อนออกไปในปี พ.ศ. 2564  ในเดือนกรกฎาคม พ.ศ. 2561 ครม. มีมติอนุมัติโครงการก่อสร้างรถไฟทางคู่สายเด่นชัย–เชียงราย–เชียงของ รวมระยะทาง 323 กม. วงเงินรวม 85,345 ล้านบาท ระยะเวลาดำเนินการ 7 ปี กระทรวงคมนาคมเร่งให้การรถไฟแห่งประเทศไทย  เริ่มเวรคืนที่ดินและเปิดการประมูลภายในปี 2564 และมีกำหนดการก่อสร้าง 5 ปี เปิดบริการในปี 2571
พื้นที่ที่เส้นทางผ่าน

| --- | --- |


เขต / อำเภอ: จังหวัด


เชียงแสน / ดอยหลวง / เวียงเชียงรุ้ง / เชียงของ / เวียงชัย / เมืองเชียงราย / ป่าแดด / เทิง: เชียงราย
ภูกามยาว / เมืองพะเยา / ดอกคำใต้: พะเยา
งาว: ลำปาง
สอง / หนองม่วงไข่ / เมืองแพร่ / สูงเม่น / เด่นชัย: แพร่

บทความหลัก: รายชื่อสถานีรถไฟ สายเหนือ § ช่วงสถานีรถไฟเด่นชัย – เชียงราย – เชียงของ
สัญญาการก่อสร้าง

| สัญญาที่ | ช่วง | ระยะทาง   (กิโลเมตร) | ผู้ชนะการประมูล | ความคืบหน้า 20> 661%   (เมื่อกันยายน 2567) |
| --- | --- | --- | --- | --- |
| 1 | เด่นชัย-งาว | 104 | กิจการร่วมค้า ไอทีดี-เนาวรัตน์ | 10.44% |
| 2 | งาว-เชียงราย | 132 | กิจการร่วมค้า ซีเคเอสที-ดีซี 2 | 24.35% |
| 3 | เชียงราย-เชียงของ | 87 | กิจการร่วมค้า ซีเคเอสที-ดีซี 3 | 29.55% |
แหล่งข้อมูลอื่น

ฐานข้อมูลการขนส่ง จุฬาลงกรณ์มหาวิทยาลัย
แผนที่แสดงเส้นทางรถไฟสายชุมทางเด่นชัย-เชียงราย-เชียงของ ที่กูเกิล แผนที่
ชไมพร จตุรภุช

| ชไมพร จตุรภุช |
| --- | --- |
ชไมพรในละครเพลิงพระนางปี พ.ศ. 2539
สารนิเทศภูมิหลัง
ชื่อเกิด: ชไมพร จตุรภุช
เกิด: 13 กันยายน พ.ศ. 2506 (61 ปี) กรุงเทพมหานคร ประเทศไทย
อาชีพ:  นักแสดง  นักพากย์  นางแบบ  ผู้ผลิตรายการโทรทัศน์ 
ปีที่แสดง: พ.ศ. 2529–ปัจจุบัน
ผลงานเด่น: พิตะวัน สัจจามาตย์ – มายา (2531)  ศันสนีย์ ศุภอรรถ – จำเลยรัก (2531)  ปัทมา ธรรมคุณ (จิตรการ) – ขมิ้นกับปูน (2533)  รสสุคนธ์ – สุสานคนเป็น (2534)  คุณยายวรนาฏ – ทายาทอสูร (2535)  เจ้านางอนัญทิพย์ – เพลิงพระนาง (2539)  เจ้านางหลวงปัทมสุดา – รากนครา (2543)  คุณหญิงอบเชย – บ่วง (2555)  เจ้าสำเภางาม – เพลิงพระนาง (2560)  คุณหญิงจำปา – บุพเพสันนิวาส (2561), พรหมลิขิต (2566)
สังกัด: สถานีโทรทัศน์สีกองทัพบกช่อง 7 (2530–2534)
โทรทัศน์ทองคำ: นักแสดงสมทบหญิงดีเด่น  พ.ศ. 2532 – จำเลยรัก  นักแสดงนำหญิงดีเด่น  พ.ศ. 2533 – ขมิ้นกับปูน
คมชัดลึก: นักแสดงสมทบหญิงยอดเยี่ยม ประเภทละครโทรทัศน์  พ.ศ. 2555 – บ่วง
ชไมพร จตุรภุช (เกิด 13 กันยายน พ.ศ. 2506) ชื่อเล่น แมวเหมียว เป็นนักแสดงหญิงชาวไทย เริ่มเข้าสู่วงการจากการเข้าประกวดนางสาวไทยเมื่อปี พ.ศ. 2527 ปีเดียวกับ สาวิณี ปะการะนังซึ่งได้เป็นนางสาวไทยปีนั้นโดยเข้ารอบ 15 คนสุดท้าย หลังจากนั้นจึงได้เข้าสู่วงการแสดงโดยเริ่มจากละครจักร ๆ วงศ์ ๆ ทางช่อง 7 เรื่อง เทพสามฤดู ที่ออกอากาศทุกวันเสาร์และอาทิตย์ในช่วงเช้า โดยรับบทเป็น “จินดาเหมันต์“ หนึ่งในเทพทั้งสาม
ประวัติ

จากนั้นจึงมีผลงานต่อมาเรื่อย ๆ ซึ่งส่วนใหญ่เป็นผลงานละครโทรทัศน์ เธอเป็นดาราเจ้าบทบาทที่แสดงได้หลากหลายทั้งนางเอก นางรอง และนางร้าย แต่เนื่องจากมีสายตาดุเด่นออกไปทางร้ายลึก จึงมักได้บทร้ายมากกว่า เช่น บท "พิตะวัน" ในละครเรื่อง มายา (ช่อง 7), “คุณแดง” ในละครเรื่อง บ่วงกรรม (ช่อง 7), "ศันสนีย์" จากเรื่อง จำเลยรัก (ช่อง 7), "คุณยายวรนาฏ" จากเรื่อง ทายาทอสูร (ช่อง 5)  "คุณหญิงจำปา" จากเรื่อง บุพเพสันนิวาส (ช่อง 3) แต่ยังเล่นบทน่าสงสารได้ดี เช่น บท "น้อย" ในละครเรื่อง คมพยาบาท (ช่อง 5), บท "ปัทมา" จากเรื่อง ขมิ้นกับปูน (ช่อง 7), บท "โอบบุญ" จากเรื่อง กำแพงบุญ ฯลฯ
ชีวิตส่วนตัว ปัจจุบัน ชไมพร ยังมีสถานภาพโสด ได้ผันตัวทำงานเบื้องหลังเป็นผู้บริหาร บริษัท เนเวอร์แลนด์ ครีเอชั่น จำกัด และ บริษัท แชนนอล ซี จำกัด เพื่อผลิตรายการสารคดี
ประวัติ > ละครโทรทัศน์

| พ> ศ. | เรื่อง | รับบท | ออกอากาศ |
| --- | --- | --- | --- |
| 2530 | เทพสามฤดู | จินดาเหมันต์ | ช่อง 7 |
| 2530 | เดือนครึ่งดวง | เดือนกาวิล | ช่อง 7 |
| 2530 | สารวัตรเถื่อน | แพง | ช่อง 7 |
| 2530 | บ่วงกรรม | คุณแดง | ช่อง 7 |
| 2531 | มายา | พิตะวัน สัจจามาตย์ (ตะวัน) | ช่อง 7 |
| 2531 | จำเลยรัก | ศันสนีย์ ศุภอรรถ | ช่อง 7 |
| 2531 | คมพยาบาท | มารยาท (น้อย) | ช่อง 5 |
| 2532 | ปริศนาของเวตาล | รัตนาวดี, มุกดาวลี | ช่อง 7 |
| 2532 | แก้วตาเสือ | อัจจิมา | ช่อง 7 |
| 2532 | ห้องหุ่น  | พิไล | ช่อง 7 |
| 2532 | จ้าวพ่อกรรมกร | - | ช่อง 7 |
| 2532 | รุ้งแต่งสี | เอียด / ทอรุ้ง | ช่อง 9 |
| 2533 | ผู้หญิงแถวหน้า | แป้ง | ช่อง 7 |
| 2533 | ขมิ้นกับปูน | ปัทมา ธรรมคุณ (จิตรการ) | ช่อง 7 |
| 2534 | สุสานคนเป็น  | รสสุคนธ์ | ช่อง 7 |
| 2534 | กำแพงบุญ | โอบบุญ | ช่อง 7 |
| 2534 | แม่หญิง | หม่อมมาลัยพรรณ รังษี / มาลา มนต์ทิพย์ | ช่อง 7 |
| 2535 | ทายาทอสูร  | คุณยายวรนาฎ , คำหยาด , ป้าทรัพย์ | ช่อง 5 |
| 2535 | สองฝั่งคลอง | เฟื่อง | ช่อง 7 |
| 2535 | อสูรเริงไฟ | มินตรา | ช่อง 9 |
| 2535 | มนุษย์ | เริงลักษณ์ | ช่อง 9 |
| 2537 | ปีกหงส์ | ลินิน (นิน) | ช่อง 3 |
| 2537 | ปลายฝนต้นหนาว | แพรทอง (แพร) | ช่อง 7 |
| 2538 | ยอดตำรวจหญิง | ร.ต.อ.หญิงดลยา | ช่อง 7 |
| 2538 | ผู้ชายไม้ประดับ | แววดาว | ช่อง 7 |
| 2538 | โอ้มาดา | มาดา | ช่อง 7 |
| 2538 | ร่านดอกงิ้ว | สร้อยสน | ช่อง 5 |
| 2539 | เพลิงพระนาง | เจ้านางอนัญทิพย์ | ช่อง 5 |
| 2540 | กระท่อมไม้ไผ่ | ซู่หลาน (รับเชิญ) | ช่อง 7 |
| 2540 | บ้านบุษบาบัณ | มรกต | ช่อง 7 |
| 2540 | มณีเนื้อแท้ | อรนิจ | ช่อง 7 |
| 2541 | พลังรัก | เต็มสุข พิทักษ์ธนสาร | ช่อง 7 |
| 2542 | รักใสใสหัวใจเดียวกัน  | พันพัสสา | ช่อง 3 |
| 2542 | ใกล้ไกลหัวใจเดียวกัน | คุณหญิงรุ่งรัตนา | ช่อง 5 |
| 2543 | แม่น้ำ | นารี | ช่อง 5 |
| 2543 | รากนครา | เจ้านางหลวงปัทมสุดา | ช่อง 7 |
| 2543 | ใต้ร่มไม้เลื้อย เรือนศิรา | เจนจารี ศุษิระ | ช่อง 7 |
| 2546 | ไฟสิ้นเชื้อ  | อรวี | ช่อง 7 |
| 2546 | กษัตริยา | พระสนมทองจันทร์ | ช่อง 5 |
| 2547 | แฝดพี่ฝาดน้อง | สงัด  / เสงี่ยม | ช่อง 3 |
| 2548 | ร.ศ.112 คนไทยรักแผ่นดิน | คุณนายละออ | ช่อง 5 |
| 2548 | มิตร ชัยบัญชา มายาชีวิต | สุพรรณ บูรณะพิมพ์ | ช่อง 7 |
| 2553 | เลื่อมพรายลายรัก | นิมมาน จักราวุธ | ช่อง 3 |
| 2555 | บ่วง | คุณหญิงอบเชย | ช่อง 3 |
| 2559 | สลักจิต | คุณรัมภา ภักดีบดินทร์ | ช่องวัน |
| 2559 | ริษยา | หม่อมชุลี รามพงษ์ | ช่อง 7 |
| 2560 | เพลิงพระนาง  | เจ้าสำเภางาม | ช่อง 7 |
| 2561 | บุพเพสันนิวาส | คุณหญิงจำปา | ช่อง 3 |
| 2562 | เพลิงพรางเทียน | เจ้าช่อเอื้อง (อดีต) / คุณหญิงดุษฎี (ปัจจุบัน) | ช่อง 3 |
| 2563 | ฉันชื่อบุษบา  | สุรัสวดี | ช่องวัน |
| 2565 | คู่เวร | คุณหญิงพิม | ช่อง 3 |
| 2566 | พรหมลิขิต | คุณหญิงจำปา | ช่อง 3 |
ละครที่ไม่ได้ออกอากาศ

ไทรโศก (2534) ช่อง 7 รับบท บานเย็น
ภาพยนตร์

อีกครั้ง (2529)
คู่สร้าง คู่สม (2530)
หน่วยล่าสังหาร (2531)
เล่นกับไฟ (2533)
แรงฤทธิ์พิษสวาท (2533)
กามเทพท่าจะบ๊องส์ (2533)
หลวงตา 3 สีกาข้างวัด (2534)
เมียพ่อขอไว้คน (2535)
เทพบุตรทนง (2536)
ทองสุก 13 (2556)
มิวสิควิดีโอ

คนใจดำ ของ พัชรา แวงวรรณ
งานพากย์

ละคร มุกมังกร (2541) ช่อง 7  พากย์เสียงนางเอก สิรินทร์ พัธโนทัย (ตอนโต) รับบทโดย เหมียว ยียี
รางวัล

รางวัลโทรทัศน์ทองคำ ครั้งที่ 4 สาขาดาราสนับสนุนหญิงดีเด่น จากละครเรื่องจำเลยรัก (ช่อง 7)
รางวัลโทรทัศน์ทองคำ ครั้งที่ 5 สาขาดารานำหญิงดีเด่น จากละครขมิ้นกับปูน (ช่อง 7)
รางวัลราชบัณฑิตยสถานสรรเสริญ ประจำปี2553 ผู้ใช้ภาษาไทยดีเด่น สาขานักแสดงสมทบหญิง จากละครเรื่องเลื่อมพรายลายรัก (ช่อง 3)
รางวัลสยามดาราอวอร์ด ประจำปี 2555 นักแสดงสมทบยอดเยี่ยม สาขาละครโทรทัศน์ จากละครเรื่องบ่วง (ละครโทรทัศน์) (ช่อง3)
รางวัลคมชัดลึก อวอร์ด ครั้งที่ 10 สาขานักแสดงสมทบหญิงยอดเยี่ยม จากละครเรื่องบ่วง (ละครโทรทัศน์) (ช่อง 3)
โรงเรียนพุทไธสง

| โรงเรียนพุทไธสง Phutthaisong school |
| --- | --- |
ประพฤติดี มีวิชา สามัคคี มีวินัย สุขา สฺงฆฺสส สามัคคี  ความสามัคคีนำมาซึ่งความสุข
ที่ตั้ง

3 หมู่ 4 บ้านเตย ถนนพุทไธสง-เมืองพล ตำบลพุทไธสง อำเภอพุทไธสง จังหวัดบุรีรัมย์ 31120
ข้อมูล
ชื่ออื่น: พ.ส. / PS
ประเภท: โรงเรียนรัฐบาล โรงเรียนมัธยมศึกษาขนาดใหญ่พิเศษ
ก่อตั้ง: 17 พฤษภาคม พ.ศ.2493(74 ปี 305 วัน)
เขตการศึกษา: สำนักงานเขตพื้นที่การศึกษามัธยมศึกษาบุรีรัมย์
หน่วยงานกำกับ: สำนักงานคณะกรรมการการศึกษาขั้นพื้นฐาน กระทรวงศึกษาธิการ
ผู้อำนวยการ: นายภูวนาถ  ยุพานวิทย์   พ.ศ. 2565 ถึงปัจจุบัน  
ผู้ก่อตั้งโรงเรียน: นายจำรูญ มณีวรรณ   ครูใหญ่โรงเรียนพุทไธสง   นายเกษม เฮงสวัสดิ์  ครูปฏิบัติการสอนโรงเรียน
จำนวนนักเรียน: 2,618 คน (พ.ศ. 2567)
ชั้นเรียน: ชั้นมัธยมศึกษาปีที่ 1-6
ภาษาที่ใช้เป็นสื่อการสอน:  ภาษาไทย  ภาษาอังกฤษ  ภาษาญี่ปุ่น  ภาษาจีน
สี:    ม่วง-ขาว
เพลง: มาร์ชโรงเรียนพุทไธสง
เบอร์/แฟกซ์: 044-689014
ดอกไม้ประจำโรงเรียน: ดอกอินทนิล
อัตลักษณ์: จิตอาสา รักสะอาด มารยาทงาม
ประธานคณะกรรมการสภานักเรียน: นายสกุลทอง มากพูน  ปีการศึกษา 2567
วิสัยทัศน์: (2567 – 2570) เป็นโรงเรียนชั้นนำ เลิศล้ำวิชาการ สู่มาตรฐานสากล บนพื้นฐานหลักปรัชญาของเศรษฐกิจพอเพียง ภายในปี 2570
เว็บไซต์: ptss.ac.th
โรงเรียนพุทไธสง (อังกฤษ: Phutthaisong School; อักษรย่อ: พ.ส. — P.S.) เป็นโรงเรียนมัธยมศึกษาขนาดใหญ่พิเศษ แบบสหศึกษา ปัจจุบันสังกัดสำนักงานเขตพื้นที่การศึกษามัธยมศึกษาบุรีรัมย์ สำนักงานคณะกรรมการการศึกษาขั้นพื้นฐาน กระทรวงศึกษาธิการ ก่อตั้งเมื่อวันที่ 17 พฤษภาคม 2493 โดยมีนายจำรูญ มณีวรรณ เป็นครูใหญ่ในสมัยนั้น
โรงเรียนพุทไธสง ตั้งอยู่เลขที่ 3 หมู่ 4 บ้านเตย ถนนพุทไธสง-เมืองพล ตำบลพุทไธสง อำเภอพุทไธสง จังหวัดบุรีรัมย์ บนเนื้อที่ 83 ไร่ 12 ตารางวา ประกอบด้วยอาคารเรียน 6 หลัง สนามฟุตบอล โรงอาหาร โดมอเนกประสงค์ หอประชุม และอื่น ๆ จัดการเรียนการสอน ในช่วงชั้นศึกษาที่ 3 และ 4 ระดับมัธยมศึกษาตอนต้นและระดับมัธยมศึกษาตอนปลาย ระดับละ 36 ห้องเรียน รวม 72 ห้องเรียน จัดการเรียนการสอนในรูปแบบ 12-12-12/12-12-12
ประวัติ > ประวัติโรงเรียน

โรงเรียนพุทไธสง ถือกำเนิดเมื่อ 17 พฤษภาคม 2493 โดยแรกเริ่มโรงเรียนอาศัยศาลาการเปรียญวัดมณีจันทร์ หมู่ที่ 1 ตำบลมะเฟือง อำเภอพุทไธสง จังหวัดบุรีรัมย์ เป็นสถานที่เรียนชั่วคราว เปิดทำการสอนปีแรกเฉพาะมัธยมศึกษาปีที่ 1 ภาคเรียนที่ 1 จำนวน 1 ห้องเรียน มีนักเรียน 45 คน และในภาคเรียนที่ 2 รับเพิ่มอีก 25 คน รวมเป็น 2 ห้องเรียน จำนวนนักเรียน 70 คน และครูอีก 2 คน คือ
นายจำรูญ มณีวรรณ เป็นครูใหญ่
นายเกษม เฮงสวัสดิ์ ครูปฏิบัติการสอน
ซึ่งในปลายปีเดียวกันนั้นเองโรงเรียนได้บรรจุครูเพิ่มอีก 1 คน คือ นายวิโรจน์ อาจจำนงค์
พ.ศ. 2494 ทางราชการได้มอบพื้นที่ทางโรงเรียนราษฎร์วิศิษฎ์วิทยาซึ่งเป็นโรงเรียนเอกชน ให้เป็นสมบัติของโรงเรียน จึงได้ย้ายสถานที่การศึกษามาจัดการเรียนการสอนที่ตั้งดังกล่าว (ปัจจุบันคือสถานีขนส่งเทศบาลพุทไธสง) และได้ขยายห้องเรียนเพิ่มขึ้นอีกเป็น 4 ห้องเรียน
พ.ศ. 2495 โรงเรียนได้ย้ายสถานศึกษามาปฏิบัติการเรียนการสอนที่วัดร้าง ตั้งอยู่หมู่ที่ 1 ตำบลพุทไธสง อำเภอพุทไธสง จังหวัดบุรีรัมย์ (ปัจจุบันคือที่ตั้งของโรงเรียนอนุบาลพุทไธสง (โอภาสประชานุกูล)) และได้ขยายห้องเรียนเพิ่มในปีการศึกษาต่อ ๆ มาตามลำดับ
พ.ศ. 2498 มีนักเรียนจำนวน 63 คน จบชั้นประโยคมัธยมศึกษาตอนต้น (ม.3) ซึ่งนักเรียนรุ่นแรกที่เรียนจบชั้นสูงสุดของโรงเรียน
พ.ศ. 2503 โรงเรียนมีนักเรียนมัธยมศึกษาปีที่ 1-3 ระดับชั้นละ 3 ห้องเรียน รวม 9 ห้องเรียน โดยมีนักเรียนจำนวน 273 คน ครู 16 คน และนักการภารโรง 3 คน ในภายหลังโรงเรียนได้รับคัดเลือกให้เข้าเป็นโรงเรียนในโครงการปรับปรุง โรงเรียนมัธยมศึกษาในชนบท (คมช.) รุ่นที่ 5
พ.ศ. 2511 โรงเรียนได้ทำการเปลี่ยนแปลงการจัดการเรียนการสอนให้เป็นไปตามแผนการศึกษาแห่งชาติ พุทธศักราช 2503
พ.ศ. 2514 ในวันอังคาร ที่ 10 สิงหาคม ศาสตราจารย์ ก่อ สวัสดิ์พาณิชย์ อธิบดีกรมสามัญศึกษาในสมัยนั้นได้มาตรวจเยี่ยมโรงเรียนเห็นว่าบริเวณ โรงเรียนแห่งเก่าคับแคบ จึงให้หาที่แห่งใหม่เพื่อขยาย โรงเรียนในโอกาสต่อไป นายบุญนาค เจริญศรี นายอำเภอ และนายจรูญ มณีวรรณ อาจารย์ใหญ่สมัยนั้น ได้นำอธิบดีกรมสามัญศึกษา ไปเลือกที่แห่งใหม่อยู่ในเขตบ้านเตยซึ่งเป็นสถานที่ตั้งในปัจจุบัน ตั้งอยู่เลขที่ 3 หมู่ 4 บ้านเตย ตำบลพุทไธสง อำเภอพุทไธสง จังหวัดบุรีรัมย์ เดิมเป็นที่ดินที่ทางอำเภอซื้อไว้เพื่อสร้างสนามกีฬาประชาชน มีเนื้อที่ 24 ไร่ 55 ตารางวา รวมถึงที่ดินว่างเปล่า 2 ไร่ 2 งาน 68 ตารางวา ซึ่งเป็นที่ดินของสถานีโทรทัศน์ ช่อง 9 โดยโรงเรียนได้ทำเรื่อง ขอใช้จากราชพัสดุ จังหวัดบุรีรัมย์ ประมาณ 8 ไร่เศษ และคณะศิษย์เก่าร่วมบริจาคเงินสมทบ เพื่อซื้อที่ดินเพิ่มเติม รวมทั้งหมดเป็น 79 ไร่ 2 งาน 94 ตารางวา
พ.ศ. 2531 กรมสามัญศึกษา ได้อนุมัติปรับปรุงตำแหน่งผู้บริหารเป็นตำแหน่งผู้อำนวยการ ระดับ 8
พ.ศ. 2549 โรงเรียนพุทไธสง ได้รับรองการประเมินให้เป็นโรงเรียนต้นแบบ 1 อำเภอ 1 โรงเรียนในฝัน
พ.ศ. 2556 ต่อมาคณะครู บุคลากรได้บริจาคซื้อที่ดินเพิ่มเติมอีก 3 ไร่ 1 งาน 18 ตารางวา ทำให้ปัจจุบันโรงเรียนพุทไธสงมีขนาดพื้นที่รวมทั้งหมด 83 ไร่ 12 ตารางวา
ประวัติ > ประวัติสิ่งปลูกสร้างและทรัพย์สิน > อาคารเรียน

พ.ศ. 2515 สร้างอาคารเรียนแบบ 216 ครึ่งหลัง (อาคาร 1 เดิม)
พ.ศ. 2516 ต่อเติมอาคารเรียนแบบ 216 อีกครึ่งหลัง (อาคาร 1 เดิม)
พ.ศ. 2519 สร้างอาคารเรียนแบบ 216 จำนวน 1 หลัง (อาคาร 2), อาคารชั่วคราว 1 หลัง (3 ห้องเรียน) หลังจากนั้นคณะศิษย์เก่าได้สร้างอาคารเรียนมอบให้โรงเรียน 1 หลัง (2 ห้องเรียน) และในปีนี้โรงเรียนได้ขยายห้องเรียน เป็น 37 ห้องเรียน
พ.ศ. 2520 สร้างอาคารเรียนแบบ 216ก. จำนวนครึ่งหลัง (8 ห้องเรียน หรือ อาคาร 3 เดิม), และในปีเดียวกันนั้นเองได้ทำการต่อเติมอาคารเรียนแบบ 216ก อีก 2 ห้องเรียน (อาคาร 3 เดิม) โรงเรียนจึงได้ขยายห้องเรียนเพิ่มขึ้นเป็น 42 ห้องเรียน
พ.ศ. 2523 สร้างอาคารโรงฝึกงานคหกรรมศิลป์ 1 หลัง
พ.ศ. 2526 สร้างต่อเติมอาคารเรียนแบบ 216ก. ครึ่งหลัง (อาคาร 3 เดิม)
พ.ศ. 2528 สร้างอาคารเรียนแบบ 216ล. (อาคาร 4 ในปัจจุบัน)
พ.ศ. 2550 สร้างอาคารเรียนแบบ 216ล. 1 หลัง (อาคาร 5) โดยใช้ชื่ออาคารว่า “เบญจอินทนิล”
พ.ศ. 2556 สร้างอาคารเรียนแบบ 318ล./38 (พิเศษ) 18 ห้องเรียน (อาคาร 6)
พ.ศ. 2557 เปิดใช้อาคาร 6
พ.ศ. 2560 ผลกระทบจาก “พายุโซนร้อนเซินกา” ทำให้เกิดน้ำขังบริเวณอาคาร 1, 2 และ 3 จึงทำให้อาคารเกิดการชำรุดในเวลาต่อมา ทีมงานวิศวกรจังหวัดบุรีรัมย์ได้มีมติให้ทำการรื้อถอนทั้ง 3 หลัง และได้ย้ายนักเรียนในโครงการห้องเรียนพิเศษวิทยาศาสตร์-คณิตศาสตร์ ทั้ง 6 ห้องเรียนซึ่งเดิมมีห้องเรียนประจำอยู่ที่อาคาร 3 ให้ไปเรียนที่อาคารชั่วคราวแทน
พ.ศ. 2561 รื้อถอนอาคาร 1 (อาคาร 1 เดิม) และ อาคาร 2
พ.ศ. 2562 สร้างอาคารเรียนแบบ 324 ล./55ก. ในบริเวณพื้นที่ของอาคาร 2 ที่ถูกรื้อถอน
พ.ศ. 2563 เปิดใช้อาคาร 2 “ทวิวัฒน์ราชาวดี” และได้เปลี่ยนเลขอาคารเรียนจาก อาคาร 3 เป็นอาคาร 1
ประวัติ > ประวัติสิ่งปลูกสร้างและทรัพย์สิน > อาคารอื่น ๆ และทรัพย์สิน

พ.ศ. 2515 สร้างบ้านพักครู 3 หลัง, ห้องน้ำ 2 หลัง และบ้านพักภารโรง 1 หลัง
พ.ศ. 2516 สร้างบ้านพักครู 2 หลัง และห้องน้ำ 2 หลัง
พ.ศ. 2517 สร้างบ้านพักครู 2 หลัง
พ.ศ. 2518 สร้างบ้านพักครู 2 หลัง
พ.ศ. 2520 สร้างโรงอาหาร และหอประชุม (หอประชุมภายในโรงอาหาร)
พ.ศ. 2524 สร้างบ้านพักครู 1 หลัง
พ.ศ. 2525 สร้างบ้านพักครู 1 หลัง และกรมสามัญศึกษาได้จัดสรรเงินเป็นค่าน้ำมันปรับปรุงสนามหน้าอาคาร
พ.ศ. 2526 สร้างบ้านพักครู 1 หลัง
พ.ศ. 2536 เดินระบบประปา PVC เข้าใช้ภายในโรงเรียนและบ้านพัก
พ.ศ. 2537 ได้รับงบประมาณสร้างหอประชุมแบบ 100/27 จำนวน 1 หลัง
พ.ศ. 2538 สร้างถนนคอนกรีตรอบอาคารเรียนภายในโรงเรียน 5 สาย
พ.ศ. 2540 บริษัท โค้ก บริจารถตู้ โตโยต้า ทะเบียน นข 157 บุรีรัมย์ 1 คัน และได้รับริจาครถบัส ขสบก.เก่า 1 คัน
พ.ศ. 2543 สร้างถนนคอนกรีตทางเข้าโรงเรียนฝั่งทิศตะวันตก 1 สาย ยาว 315 เมตร
พ.ศ. 2554 คณะครู นักเรียนได้จัดซื้อรถตู้โตโยต้าทะเบียน นค 7650 นครราชสีมา 1 คัน ราคา 1.2 ล้านบาท ให้โรงเรียนและสร้างกำแพง แนวรั้วด้านทิศตะวันออก งบประมาณ 3 แสนบาท
พ.ศ. 2547 สร้างห้องน้ำมาตรฐาน 1 หลัง (ห้องน้ำผู้หญิง)
พ.ศ. 2550 สร้างเรือนพยาบาลในเวลาต่อมา
พ.ศ. 2551 สร้างสนามเทนนิส 2 สนาม และปรับปรุงแนวรั้วเดิม และสร้างรั้วใหม่ตลอดด้านหน้าโรงเรียน จากนั้นโรงเรียนได้รับเงินบริจาคจากผู้ปกครองนักเรียน ให้นำไปสร้างอัฒจรรย์เชียร์กีฬามาตรฐาน 8 อัฒจรรย์ และสร้างขยายถนนคอนกรีตทางเข้าโรงเรียนฝั่งตะวันตก กว้าง 4 เมตร ยาว 315 เมตร
พ.ศ. 2552 โรงเรียนได้สร้างกองอำนวยการ งบประมาณ 6 แสนบาท, สร้างห้องโสต 2 ใต้ถุนอาคาร 5, ห้องน้ำ “สุขาสามัคคี” (ห้องน้ำผู้ชาย) และขยายถนนคอนกรีตบริเวณทางเข้าโรงเรียนฝั่งทิศตะวันตก 400 เมตร
พ.ศ. 2553 ในวันที่ 17 พฤษภาคม โรงเรียนพุทไธสงได้มีอายุในการก่อตั้งครบรอบ 60 ปี จึงได้สร้างอาคารอนุสรณ์ 60 ปี (อาคารประชาสัมพันธ์) และสร้างอาคารอเนกประสงค์ (อาคาร 60 ปี ศรีม่วง-ขาว)
พ.ศ. 2554 สร้างกำแพงแนวรั้วด้านทิศตะวันออก
พ.ศ. 2555 สร้างแนวคูกั้นน้ำและร่องน้ำ
พ.ศ. 2556 จัดซื้อรถสองแถวอิซูซุทะเบียน 40-0194 บุรีรัมย์
-สร้างอาคารแสดงนิทรรศการ (หอศิลป์), สร้างอาคารเวทีมวย และเริ่มก่อสร้างโดมอเนกประสงค์ โดยใช้ลานสนามบาสเกตบอลและสนามตะกร้อ เป็นสถานที่ก่อสร้าง
-ในวันที่ 11 กันยายน พ.ศ. 2556 คณะครูนักเรียน ได้ร่วมกันทำบุญเพื่อเป็นสิริมงคลและเฉลิมฉลองความสำเร็จในการสร้างโดมอเนกประสงค์
-ในวันที่ 1 พฤศจิกายน พ.ศ. 2556 โรงเรียนพุทไธสงได้รับ-มอบ โดมอเนกประสงค์ จาก สมาคมศิษย์เก่าโรงเรียนพุทไธสง สมาคมผู้ปกครองและครูโรงเรียนพุทไธสง คณะกรรมการสถานศึกษาขั้นพื้นฐาน และผู้ปกครองนักเรียนทุกคน
พ.ศ. 2561 สร้างโรงอาหารขนาด 1,200 ที่นั่ง (บริเวณทางทิศตะวันออกของโรงอาหารเดิม)
พ.ศ. 2565 สร้างขยายถนนคอนกรีตและเทพื้นคอนกรีตลานหน้าอาคาร 2 และสร้างโรงจอดรถหน้าอาคาร 2 ฝั่งตะวันออก
พ.ศ. 2566 สร้างซุ้มนั่งเล่นข้างสนามฟุตบอล บริเวณหน้าอาคาร 1 จนถึงหน้าอาคาร 5 และเทพื้นคอนกรีตบริเวณใต้โดมอเนกประสงค์
พ.ศ. 2567 สร้างและต่อเติมห้องเรียนพิเศษ EC บริเวรใต้ถุนอาคาร 5
สัญลักษณ์ > สัญลักษณ์ประจำโรงเรียน

ตราประจำโรงเรียนพุทไธสง เป็นรูปเปลวเทียนอยู่บนมือประสานล้อมรอบด้วยเกลียวเชือก รอบนอกคือกลีบบัว 9 กลีบ ข้อความข้างในเป็นชื่อของโรงเรียนและคำขวัญของโรงเรียน โดยกลีบบัว 9 กลีบ หมายถึง ความเจริญก้าวหน้าและสถานที่ตั้งโรงเรียนอยู่ริมสระบัว, เกลียวเชือก หมายถึง ความสามัคคีกลมเกลียว, มือประสาน หมายถึง การรวมพลังเพื่อสร้างสรรค์ และเปลวเทียน หมายถึง แสงสว่างทางปัญญา
สีประจำโรงเรียน ม่วง - ขาว
ปรัชญาของโรงเรียน ความว่า “สุขา สฺงฆฺสส สามัคคี” อ่านว่า “สุ-ขา สัง-ฆัส-สะ สา-มัค-คี” แปลเป็นภาษาไทยได้ว่า “ความสามัคคีนำมาซึ่งความสุข”
ต้นไม้ประจำโรงเรียน ต้นอินทนิล
คำขวัญประจำโรงเรียน “ประพฤติดี มีวิชา สามัคคี มีวินัย”
เพลงประจำโรงเรียน เพลงประจำโรงเรียนพุทไธสง ในยุคแรกเริ่มนั้นมีเพลงเดียวคือ “มาร์ชโรงเรียนพุทไธสง” คำร้องโดย อโศก และ เวส สุนทรจามร เป็นผู้แต่งทำนองเพลง แต่ในปี พ.ศ. 2562 ได้มีการออกอัลบั้ม “บทเพลงแห่งสถาบัน โรงเรียนพุทไธสง” จึงได้มีการเพิ่มเพลงเข้ามาอีก 9 เพลง รวมถึงได้ทำการบันทึกเพลง “มาร์ชโรงเรียนพุทไธสง” ใหม่อีกครั้งเพื่อให้เข้ากับดนตรียุคปัจจุบัน โดยในอัลบั้มมีรายชื่อเพลงดังต่อไปนี้
| 0 | 1 | 2 |
| --- | --- | --- |
|  มาร์ชโรงเรียนพุทไธสง  โต - เฮาบ่ลืมกัน  ดอกจานบานวันอำลา  ลำล่อง อำลาสถาบัน |  อินทนิลผลัดช่อ  ฝากเพื่อน  ฮักเด้อม่วงขาว |  คิดถึงม่วงขาว  ไออุ่นอินทนิล  รำวงพุทไธสงรวมใจ   |